3. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Ε.6577/87 της 22 Ιουλ./4 Αυγ. 1980 (ΦΕΚ Β΄ 737) Περί διαδικασίας επιστροφής φόρου καταναλώσεως ζαχάρεως περιεχομένης σε εγχώρια προϊόντα εξαγόμενα στο εξωτερικό. Έχοντας υπόψη: 1.Τη Μ.5502/1476/31.12.76 απόφαση του Υπουργού Οικονομικών, «περί του τρόπου καταβολής εις το Δημόσιο του φόρου καταναλώσεως επί της παραγομένης εις το εσωτερικόν σακχάρεως και ρυθμίσεως ετέρων διαδικαστικών θεμάτων», που κυρώθηκε με το άρθρ. 66 του Νόμ. 814/1978. 2.Την 152114/306/12.1.1977 απόφαση των Υπουργών Οικονομικών και Εμπορίου «περί του τρόπου της από 1.1.1977 διαθέσεως της εγχωρίως παραγομένης σακχάρεως». 3.Τις διατάξεις της 1185/24.1.1980 αποφάσεως της Οικονομικής Επιτροπής, με την οποία καταργήθηκαν οι αποφάσεις 47289/2777/1070/28.5.77 και Ε.5/7012/31.1.1979 που προέβλεπαν τη χορήγηση ζαχάρεως με μειωμένη τιμή σε ορισμένες εγχώριες βιομηχανίες και βιοτεχνίες για τα προϊόντα τους που εξήγαγαν στο εξωτερικό. 4.Τις διατάξεις της 1222/28.2.80 αποφάσεως της Οικονομικής Επιτροπής «περί επιστροφής του φόρου καταναλώσεως ζαχάρεως εις τας εξαγωγικάς επιχειρήσεις», και 5.Τη Δ.2652/66/20.5.80 κοινή απόφαση του Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών», αποφασίζουμε: Καθορίζουμε τη διαδικασία επιστροφής του φόρου καταναλώσεως που αναλογεί στην ποσότητα της εγχώριας ζαχάρεως, η οποία αγοράσθηκε από τις 26.1.1980 και εντεύθεν και χρησιμοποιήθηκε ή θα χρησιμοποιηθεί για την παραγωγή προϊόντων που έχουν εξαχθεί ή θα εξαχθούν στο εξωτερικό, ως κατωτέρω: Εξαγωγή προϊόντων απευθείας από την παράγουσα αυτά βιομηχανική ή βιοτεχνική επιχείρηση: «1.Η βιομηχανία ή βιοτεχνία που εξάγει προϊόντα της η ίδια πρέπει να προσκομίσει στην Ελληνική Βιομηχανία Ζαχάρεως Α.Ε. (Ε.Β.Ζ.) τα εξής δικαιολογητικά: α)φωτοαντίγραφο του τιμολογίου αγοράς της ζαχάρεως από την Ε.Β.Ζ. θεωρημένο, βάσει του προσκομιζομένου πρωτοτύπου από οποιονδήποτε Οικον. Έφορο. Στην περίπτωση που η βιομηχανία ή βιοτεχνία έχει προμηθευθεί τη ζάχαρη από χονδρέμπορο του είδους, ο οποίος την αγόρασε κατευθείαν από την Ε.Β.Ζ., θα προσκομίζει: -φωτοαντίγραφο του τιμολογίου αγοράς της ζαχάρεως και -υπεύθυνη δήλωση του Νόμ. 105/1969 του χονδρεμπόρου, στην οποία θα δηλώνεται ότι η πωληθείσα ποσότητα ζαχάρεως στη συγκεκριμένη βιομηχανία ή βιοτεχνία προέρχεται από αγορά αυτού κατευθείαν από την Ε.Β.Ζ. και θα αναγράφεται και ο αριθμός του τιμολογίου του Εργοστασίου ……… . (π.χ. Λαρίσης) και β)αντίγραφο της διασαφήσεως εξαγωγής, από το οποίο να προκύπτει το είδος και η ποσότητα των εξαχθέντων προϊόντων και στο οποίο, από την αρμόδια Τελωνειακή Αρχή, με βάση τα δεδομένα του οικείου δελτίου χημικής αναλύσεως, θα βεβαιώνεται η συνολική ποσότητα της ζαχάρεως που περιέχεται στα εξαχθέντα προϊόντα. Το αντίγραφο αυτό πρέπει να είναι κυρωμένο από το Τελωνείο, μέσω του οποίου πραγματοποιήθηκε η εξαγωγή και να αναγράφει το σκοπό της εκδόσεώς του (δηλαδή για την επιστροφή του φόρου καταναλώσεως ζαχάρεως). Σε περίπτωση που είναι δύσκολο στο αντίγραφο της διασαφήσεως να καταχωρηθούν από την Τελωνειακή Αρχή τα δεδομένα του δελτίου της χημικής αναλύσεως των εξαχθέντων προϊόντων, επιτρέπεται να υποβάλλονται χωριστά: -το αντίγραφο της διασαφήσεως εξαγωγής με τα απαιτούμενα ποσοτικά κ.τ.λ. στοιχεία και -το αντίγραφο του εκδοθέντος αντίστοιχου δελτίου χημικής αναλύσεως. Τα αντίγραφα αυτά, πρέπει να είναι κυρωμένα από τις αρμόδιες Αρχές (Τελωνείο εξαγωγής και Παράρτημα Χημείου) και να αναγράφουν το σκοπό της εκδόσεώς τους ως ανωτέρω». Η παρ. 1, όπως είχε αντικατασταθεί από την παρ. 1 της Ε.13069/123/1980 (ΦΕΚ Β΄ 1236) απ. Υπ. Οικονομικών, αντικαταστάθηκε και πάλι από την παρ. 1 της Ε.4938/13 Αυγ.-9 Σεπτ. 1981 (ΦΕΚ Β΄ 528) απ. Υπ. Οικονομικών. 2.Τα ανωτέρω δικαιολογητικά πρέπει να υποβάλλονται στην Ε.Β.Ζ., με αίτηση της εξαγωγικής επιχειρήσεως, στην οποία θα αναγράφονται αναλυτικά το είδος και η ποσότητα των ετοίμων προϊόντων που τελικά έχουν εξαχθεί, η ποσότητα της ζαχάρεως που περιείχαν και συνεπώς έχει εξαχθεί και ο φόρος καταναλώσεως που αναλογεί στην ποσότητα αυτή. (Αντί για τη σελ. 358,353) Σελ. 358,353(α) Τεύχος Ζ11-Σελ. 119 Φόρος Καταναλώσεως Ζαχάρεως 28.Ζ.δ.3 3.Η Ε.Β.Ζ., μετά από έλεγχο των υποβαλλομένων δικαιολογητικών, θα επιστρέφει στην εξαγωγική βιομηχανία ή βιοτεχνία το φόρο καταναλώσεως που αναλογεί στην ποσότητα της ζαχάρεως που έχει χρησιμοποιηθεί για την παραγωγή των εξαχθέντων προϊόντων και ο οποίος σε καμιά περίπτωση δεν μπορεί να είναι μεγαλύτερος από τον αντίστοιχο φόρο που έχει εισπραχθεί κατά την πώληση της ζαχάρεως. Το ποσό του φόρου που θα επιστρέφει η Ε.Β.Ζ. στην εξαγωγική επιχείρηση θα τον συμψηφίζει με τον φόρο που οφείλει από την πώληση ζαχάρεως μέσα στον ίδιο μήνα. Εξαγωγή προϊόντων μέσω τρίτου προσώπου: 4.Ο ανωτέρω φόρος επιστρέφεται στον εξαγωγέα και στην περίπτωση που τα προϊόντα, που περιέχουν ζάχαρη, εξάγονται χωρίς περαιτέρω επεξεργασία από τρίτο πρόσωπο στο οποίο έχουν πωληθεί απευθείας από τον κατασκευαστή τους και όχι από άλλα πρόσωπα (δεύτερος κ.λ.π. αγοραστής). «Για την επιστροφή του φόρου στην περίπτωση αυτή ο εξαγωγέας - τρίτος πρέπει να προσκομίζει στην Ε.Β.Ζ.: α)αντίγραφο διασαφήσεως εξαγωγής στο σώμα του πρωτοτύπου της οποίας με ενυπόγραφη δήλωσή του θα αναγράφονται το είδος και η ποσότητα των εξαχθέντων προϊόντων, η επωνυμία και η διεύθυνση της επιχειρήσεως που έχει παραγάγει τα προϊόντα και ο αριθμός του τιμολογίου αγοράς αυτών. Επίσης, το αντίγραφο αυτό, στο οποίο, από την αρμόδια Τελωνειακή Αρχή, με βάση τα δεδομένα του οικείου δελτίου χημικής αναλύσεως, θα βεβαιώνεται η συνολική ποσότητα της ζαχάρεως που περιέχεται στα εξαχθέντα προϊόντα, πρέπει να είναι κυρωμένο από το Τελωνείο μέσω του οποίου πραγματοποιήθηκε η εξαγωγή και να αναγράφει το σκοπό της εκδόσεώς του (δηλαδή για την επιστροφή του φόρου καταναλώσεως ζαχάρεως). Σε περίπτωση που είναι δύσκολο στο αντίγραφο της διασαφήσεως να καταχωρηθούν από την Τελωνειακή Αρχή τα δεδομένα του δελτίου χημικής αναλύσεως των εξαχθέντων προϊόντων, επιτρέπεται να υποβάλλονται χωριστά: • το αντίγραφο της διασαφήσεως εξαγωγής με τα απαιτούμενα ποσοτικά κ.τ.λ. στοιχεία, και -το αντίγραφο του εκδοθέντος αντίστοιχου δελτίου χημικής αναλύσεως. Τα αντίγραφα αυτά πρέπει να είναι κυρωμένα από τις αρμόδιες Αρχές (Τελωνείο Εξαγωγής και Παράρτημα Χημείου) και να αναγράφουν το σκοπό της εκδόσεώς τους ως ανωτέρω. β)Φωτοαντίγραφο του τιμολογίου αγοράς των εξαχθέντων προϊόντων. Σελ. 358,354(α) Τεύχος Ζ11-Σελ. 120 γ)Δήλωση του κατασκευαστού των ειδών ότι στην αναγραφομένη στο τιμολόγιο πωλήσεως αξία των προϊόντων περιλαμβάνεται και ο φόρος καταναλώσεως της περιεχόμενης ποσότητας ζαχάρεως και ότι η αγορά της ζαχάρεως έχει πραγματοποιηθεί μετά την 26.1.1980, και δ)Φωτοαντίγραφο του τιμολογίου της Ε.Β.Ζ. για την αγορά της ζαχάρεως από τον κατασκευαστή των ειδών θεωρημένο από οποιονδήποτε Οικον. Έφορο, βάσει του προσκομιζομένου πρωτοτύπου του τιμολογίου αυτού. Στην περίπτωση που ο κατασκευαστής των ειδών έχει προμηθευτεί τη ζάχαρη από χονδρέμπορο του είδους, ο οποίος την αγόρασε κατευθείαν από την Ε.Β.Ζ., θα προσκομίζεται: • φωτοαντίγραφο του τιμολογίου αγοράς της ζαχάρεως του κατασκευαστού και -υπεύθυνη δήλωση του Νόμ. 105/1969 του χονδρεμπόρου, στην οποία θα δηλώνεται ότι η πωληθείσα ποσότητα ζαχάρεως στο συγκεκριμένο κατασκευαστή προέρχεται από αγορά αυτού κατευθείαν από την Ε.Β.Ζ. και θα αναγράφεται και ο αριθμός του τιμολογίου του Εργοστασίου .............. (π.χ. Λαρίσης)». Το δεύτερο εδάφιο, όπως είχε αντικατασταθεί από την Ε.13069/123/1980 (ΦΕΚ Β΄ 1236) απόφ. Υπ. Οικονομικών, αντικαταστάθηκε και πάλι ως άνω από την παρ. 2 της Ε.4938/25/13 Αυγ.-9 Σεπτ. 1981 (ΦΕΚ Β΄ 528) απόφ. Υπ. Οικονομικών. 5.Αναφορικά με τον τρόπο υποβολής των ανωτέρω δικαιολογητικών και την επιστροφή του φόρου ισχύουν τα αναφερόμενα στις παρ. 2 και 3 της παρούσης. 28.Ζ.δ.3 Φόρος Καταναλώσεως Ζαχάρεως